LAPENY ME 5
Ka Atye ka Nongo Ayela i Cukul Kono?
NGO MA ONONGO IN IBITIMO?
Go kong ni: Thomas pe mito wot i cukul tin. Kadi diki, nyo i nino mo mukene. Pekone ocakke dwe adek angec i kare ma lutino kwan luwote gucako loko anii i kome. Gucako lwonge ki nying mogo maraco. I kare mukene ngat moni romo dipo Thomas, reto bukke ma i cinge woko piny ci timme calo pe otimo akaka, nyo latin mo ma tye i gurup i ngeye romo core, ci ka Thomas olokke en pe twero ngeyo ngat ma ocore. Laworo, ayela man omedde odoko rac atika i kare ma ngat moni ocwale lok me bwura ki i Intanet . . .
Kono in aye Thomas, ngo ma onongo ibitimo?
TAM KONG!
Olo itye ki teko mo! Adada, itwero loyo ngat ma keto ayela i komi labongo lweny. I yo ma nining?
PE IDOK IYE: Baibul waco ni: “Laming loko ki teko me dwane ducu ka kiniga omako, ento dano maryek juko kinigane motmot.” (Carolok 29:11) Ka itemo bedo ma komi opye mot kun pe inyuto kiniga ki lworo ka maleng, luyela magi gurumo weko yeli.
PE ICUL KWOR. Baibul waco ni: “Pe wucul wang gin marac ki gin marac i kom dano mo.” (Jo Roma 12:17) Culo kwor bibalone abala.
PE IYENY PEKO. Baibul waco ni: “Dano ma wiye tiyo ka oneno gin marac bino i kome, kanne woko.” (Carolok 22:3) Ka twere, gwokke ki jo ma luyela ki kabedo ma kiromo keto ayela i komi.
MI LAGAM MA CUNGO WI LAYELA WOKO. Baibul waco ni: “Gam me mwolo kweyo kiniga woko.” (Carolok 15:1) Itwero waco gin mo ma tugo nyero. Me labolle, ka layela mo owacci ni icwe tutwal, iromo gamo ni “Gwok nyo atwero dwoko kilona piny!”
A WOKO. Anyaka mo ma tye ki mwaka 19 ma nyinge Nora owacci “Ling alinga nyuto ni iteggi dok itek loyo ngat ma tye ka yelli-ni. Nyuto bene ni idongo kit me jukke keni, ma layela-ni pe kwede.”
—2 Temceo 2:24.
BED KI GEN I KOMI KEKENI. Luyela pol kare giyenyo jo ma gibwone kekengi dok pe gitwero cung matek i kom ayela. Ki tungcel, pol pa luyela giweki woko ka guneno ni pe ilworogi
WAC PEKONI BOT DANO MO. Ngat mo ma yam obedo lapwony owacci: “Acuko cwiny ngat mo keken ma tye ka nongo ayela me tito pekone woko. Man gin ma atir me atima, dok romo konyo jo mukene bene.”
tsn_Latn tso_Latn luo_Latn luo_Latn bam_Latn zho_Hant luo_Latn luo_Latn luo_Latn luo_Latn luo_Latn luo_Latn kab_Latn luo_Latn luo_Latn